cyanic-selkie/wikianc huggingface dataset:
Ultimate
Kaitse
pisi|Pildil on näha "surumine", kus kaitsemängija üritab ketast hoidvat mängijat sundida ketast viskama valitud väljakupoolele. Samal ajal takistab ülejäänud kaitsev võistkond ründava võistkonna mängijate sellele väljakupoolele jõudmist. Mäng [[A. Le Coqi spordihoones Tartus]] Ka kaitsestrateegiaid on väga palju. Üks tõhusamaid ja lihtsamaid meetodeid kaitse tugevdamiseks on surumine (force). Üks kaitsepositsioonil asuva meeskonna mängija, kes "katab" ketast hoidvat vastasmängijat, valib ühe väljakupoole, kuhu ta sunnib vastast ketast viskama. Eesmärgiks on teha nii, et ründava meeskonna mängija saab visata vaid ühele väljakupoolele. See lihtsustab teiste kaitsemängijate tööd, kes peavad samal ajal ära hoidma oma "kaetava" ründemängija "avanemise" sellele samale poolele. Nii on ründaval meeskonnal palju piiratum viskeala. Enamasti otsustab võistkond enne punkti algust, kummale poolele surutakse. Kõige levinumad nimetused väljakupooltele viitamiseks on "kodu" (home) ja "ära" (away).
pisi|vasakul|Surumine ründava meeskonna viskeala piiramiseks Üks kõige lihtsamaid, algelisemaid ja sagedamini kasutatavaid strateegiaid on mees-mehe vastu (man-on-man või one-on-one) kaitse. Selline strateegia eeldab igalt mängijalt motivatsiooni ja vastupidavust. Iga punkti alguses valivad mängijad endale võrdväärse vastasmängija, keda ta hakkab terve punkti jooksul "katma" ehk takistama. Enda vastase valimise õigus on alati sellel meeskonnal, kelle käes on ketas enne lahtiviset.
67. ekspeditsioon
67. ekspeditsioon oli Rahvusvahelise Kosmosejaama (ISS) 67. alaline meeskond.
Ultimate
Kaitse
Lisaks mees-mehe vastu kaitsele on väga tuntud ka "tsoonikaitse" (zone defence). Selles strateegias ei pea mängijad jälgima mitte kindlat mängijat, vaid hoopis kindlat ala, takistades ketta püüdmist oma "kaitstavas" alas.
67. ekspeditsioon
Ekspeditsioon algas 30. märtsil 2022 kui jaamast lahkus Sojuz MS-19. Esialgu kuulusid ekspeditsiooni meeskonda komandör Thomas Marshburn ja temaga koos jaama saabunud Raja Chari, Kayla Barron ja Matthias Maurer, kellele lisandusid Roskosmose kosmonaudid Oleg Artemjev, Denis Matvejev ja Sergei Korsakov. Rahvusvaheline koostöö sattus küsimärgi alla, sest 24. veebruaril ründas Venemaa Ukrainat ning riigile määrati karmid sanktsioonid.
Ultimate
Ultimate Eestis
Ultimate frisbee't on Eestis mängitud alates 1997. aastast. Registreeritud klubisid on viis: Tallinna Frisbee Klubi (MTÜ al 2001 ), spordiklubi Tartu Ultimate (2013), Kostivere Ultimate MTÜ (2015), Frisbeeklubi FreeFlyers MTÜ (2017) ja Ultimate Saku MTÜ (2018).
67. ekspeditsioon
9. aprillil saabus jaama Axiom Mission 1, mis tõi jaama kolm kosmoseturisti ja endise NASA astronaudi Michael López-Alegría, kes oli olnud jaama komandör 14. ekspeditsiooni ajal. Nad lahkusid jaamast 25. aprillil.
Ekspeditsioon lõppes 29. septembril.
Intonatsioon (keeleteadus)
Intonatsioon ehk kõnemeloodia on "kõneleja põhitooni varieerumine mingi lausungi piires, mida kuulaja tajub helikõrguste muutumisena".
Seega räägitakse ühtlasest, tõusvast, langevast, küsivast, laulvast intonatsioonist. Intonatsiooni mõistet ei tohi segi ajada fleksiooni, rõhu või aktsendiga.
Intonatsioon kuulub prosoodianähtuste hulka, nagu ka rõhk ja välde. Intonatsiooni mõjutavad näiteks lausungi grammatiline struktuur, infostruktuur ja suhtlusfunktsioon.
Intonatsioon on universaalne, mis tähendab, et see toimub sarnaselt enamikus keeltes. Foneetikas tehakse vahet lugemisintonatsioonil ja spontaanse kõne intonatsioonil, sest kõnemeloodia on mõjutatud sellest, kas tegemist on etteloetud teksti või spontaanse kõnega.
Ultimate
Välislingid
Eesti klubid:
¿¡Revolución!?
"¿¡Revolución!?" on Québeci ajakirjaniku ja filmimehe Charles Gervais' 2006. aastal valminud poliitiline dokumentaalfilm Venezuela presidendi Hugo Cháveze juhitud Bolívari revolutsioonist Venezuelas.
Filmi produtseeris Télé-Québec. Filmis näidatakse teiste seas Hugo Chávezt, José Vicente Rangeli, Julio Borgest ja Donald Rumsfeldi.
Eele Õunapuu-Pikas
Eele Õunapuu-Pikas (kuni 2013 Eele Õunapuu; sündinud 31. jaanuaril 1984) on eesti bioloog.
Tema tegevusalaks on puude ökofüsioloogia.
Õunapuu on lõpetanud 2005 Tartu Ülikooli bakalaureuseõppe bioloogia erialal (cum laude) ning 2007 magistriõppe taime- ja seeneteaduse erialal (cum laude). 2014. aastal sai ta Tartu Ülikooli ökoloogia ja maateaduste instituudist doktorikraadi tööga lehe hüdraulilise juhtivuse ruumilis-ajalisest varieeruvusest puittaimedel ning selle ökofüsioloogilisest tähtsusest (juhendaja Arne Sellin).
Konrad Preen
Konrad Preen oli Taani kuningale kuulunud Eestimaa hertsogkonna asehaldur aastatel 1340–1343.
Viimane teadaolev Eestimaa asehaldur enne Konrad Preeni oli Marquard Breide, kes pärast kuningas Kristoffer II surma 1332. aastal ja interreegnumi algust kuningriigis ameti maha pani. 1338. aastal esitas Kristoffer II poeg Valdemar taotluse saada Taani kuningaks ja võttis omale Eestimaa hertsogi tiitli. 1339. aastal oli Tallinnas olemas viitse-asehaldur Berthold von Lechtes, üks varasematest Taani kuninga Eestimaa nõunikest, kuid pole teada, kes ta ametisse nimetas – eeldatavalt pidi seda tegema kuningas või keegi tundmatu asehaldur. Valdemar valiti Taani kuningaks 1340. aasta 24. juunil. Konrad Preen tegutses Eestimaa asehaldurina hiljemalt alates 30. juulist.
16. mail, pärast seda kui ordu oli Tallinna all ülestõusnute väge võitnud, otsustasid Taani kuninga Eestimaa nõunikud ja vasallid valida uueks asehalduriks Saksa ordu maameistri Burchard von Dreilebeni. Ordu teatas oma läkitustes Taani kuningale, et ordu oli ülestõusu mahasurumiseks sunnitud valima uue asehalduri. Ordu kroonikad ja ürikud näitavad ordumeistri asehalduriks valimist kuninga nõunike ja vasallide initsiatiivil tehtud otsusena, millega meister vastumeelselt nõustus, kuid mitmed märgid osutavad vasallide vastumeelsele ordu ülemvõimu suhtes ja et keerulises seisus (jätkuv oht mässajatelt, sõjaseisukord Rootsi kuninga ja Pihkvaga ning asehalduri vangistuses viibimine) vasallidel ei jäänud muud valikut, kui ordu neile sellise ultimaatumi esitas. Kuningas Valdemar ordu suhtes pahameelt ei avaldanud, vaid tänas teda mässu mahasurumise ja Eestimaa kaitse alla võtmise eest. 1344. aasta 24. juunil nimetas ta uueks asehalduriks Stig Anderssoni.
Säilinud on Tartu rae kiri, mille Mäesalu dateerib 10. juunisse 1344 ja mis räägib Paides toimunud katsest lahendada kaupmeeste vahistamisega seotud tüli Tartu ja Konrad Preeni vahel, keda kirjas nimetatakse endiseks asehalduriks. Vahekohtunikud võtsid seisukoha, et kaupmeestele oli ülekohut tehtud, kuid Preen seda otsust ei tunnustanud. Preen vabastati vangistusest ilmselt 1344. aasta suvel ja ta tõotas vangishoidmise eest mitte ordule kätte maksta. 5. augustil 1344 on ta viibinud Tallinnas. Kuninga teenistuses ta enam ei jätkanud. Järgnevalt pole Konrad Preeni kohta teateid vähemalt kuni 1354. aastani, mil Rostockis välja antud ürik mainib kolme Konrad Preeni nimelist isikut, kelle hulgas võis olla ka endine asehaldur.
Jelena Mihhailovskaja
Jelena Mihhailovskaja (vene Елена Константиновна Михайловская; 21. november 1949 Moskva – 4. veebruar 1995 Moskva) oli Vene NFSV kabetaja, viiekordne naiste maailmameister rahvusvahelises kabes (1973 /mitteametlik turniir/, 1974, 1975, 1976 ja 1977).
Tähtedevaheline
"Tähtedevaheline" ("Interstellar") on 2014. aastal linastunud ulmefilm. Filmi lavastaja on Christopher Nolan ning peaosades mängivad Anne Hathaway ja Matthew McConaughey.
Film esitati kandideerima viiele Oscarile ja võitis neist ühe – parimate eriefektide eest.
Sisu
Kogu maailm on kokku varisenud, toitu napib ja NASA-t ei ole enam. Toidukriis ja katastroofiline kliima on hakanud inimkonna püsima jäämist ohustama ja saladuskatte all ikka veel tegutsev NASA plaanib Maa maha jätta ning inimesed mõnes teises galaktikas asuvasse uude kohta kolida. NASA saadab Saturni lähedale tekkinud ussiauku endise astronaudi Cooperi juhitud rühma, et see 10 aastat varem välja saadetud skautide planeetidest võimalikult paljusid kontrolliks ja hindaks nende sobivust inimkonna uueks koduks.
Bătdâmbângi provints
Bătdâmbângi provints on 1. järgu haldusüksus Kambodžas. Asub riigi lääneosas ja piirneb Taiga.
Provintsis asub Wat Ek Phnomi tempel.
Provintsi läbib Sangkae jõgi.
Haldusjaotus
Provints jaguneb 14 ringkonnaks ja 96 vallaks.
Revolución
"Revolución" on ansambli WarCry kuues stuudioalbum (2008).
Julgeolekuasutus
Julgeolekuasutus on Eesti valitsusasutus, mille eesmärk on tagada riigi julgeolek põhiseadusliku korra püsimisega mittesõjaliste ennetavate vahendite kasutamise abil ning julgeolekupoliitika kujundamiseks ja riigikaitseks vajaliku teabe kogumine ja töötlemine.
Eesti julgeolekuasutused on:
Kaitsepolitseiameti ülesanded on:
Dynamite (BTS laul)
"Dynamite" on Lõuna-Korea poisteansambli BTS salvestatud laul, mis avaldati 21. augustil 2020 Big Hit Entertainmenti ja Sony Music Entertainmenti kaudu. See on ansambli esimene täielikult inglise keeles salvestatud lugu. Laul, mille kirjutasid David Stewart ja Jessica Agombar ning produtseeris Stewart, on meeleolukas diskopopi laul, milles on funki, souli ja närimispopi elemente, ning see on mõjutatud 1970. aastate muusikast – selles kõlavad plõksatavad käeplaksutused ja kajavad süntesaator ja pidulikud sarved.
Koroonapandeemia ajal kuulajate rahustamiseks mõeldud laul räägib rõõmust ja tunnustusest pisiasjade vastu, mis muudavad elu väärtuslikuks. "Dynamite" sai ilmumisel muusikakriitikutelt positiivseid hinnanguid, kiites selle kaasahaaravuse ja laialdaselt köitva retroheli kohta. See tõi bändile nende esimese Grammy nominatsiooni parima popdueti/-ansambli esituse kategoorias 63. aasta Grammy auhindade jagamisel, tehes sellest esimese Korea popmuusika, kes on sellele nomineeritud.
"Dynamite" koges suurt ärilist edu kogu maailmas; see debüteeris edetabelis Billboard Hot 100 esikohal, saades bändi esimeseks singliks USA-s ja tehes BTS-ist esimese Lõuna-Korea esineja, kes on jõudnud Hot 100 esikohale. Laulu müüdi esimesel nädalal 265 000 allalaadimist, mis on suurim puhas müüginädal pärast Taylor Swifti filmi " Look, mida sa tegid mulle tegema " (2017). "Dynamite" püsis Hot 100 tipus kokku kolm nädalat. Spotifys debüteeris "Dynamite" 7,778-ga miljonit voogu, mis tähistab 2020. aasta suurimat laulu avamispäeva. Lisaks saavutas "Dynamite" esikoha nii Billboard Global 200 kui ka Billboard Global Excl. USA edetabelite esikohal kolm nädalat järjest. Laul jõudis edetabelite esikümnesse 25 riigis, sealhulgas Austraalias, Kanadas ja Ühendkuningriigis, ning Ungaris, Iisraelis, Leedus, Malaisias, Singapuris ja Lõuna-Koreas. Kaasasolev muusikavideo jõudis 12. aprillil 2021 1 miljardi vaatamiseni.
Tarmeko
Tarmeko (täpsemalt: Tarmeko ettevõtete grupp) on Tartus asuv puidu töötlemise ja mööbli tootmisega tegelev ettevõtete grupp.
Jäär (tähtkuju)
pisi|250px pisi|Jäär öötaevas Jäär (ladina keeles Aries) on sodiaagi tähtkuju (sümbol ♈). See asub põhjataevas, olles Kaladest läänes ja Sõnnist idas. Jäär on 48 Ptolemaiose tähtkuju seas ja üks 88 tänapäeva tähtkujust. Jäära tähtkuju katab 441 ruutkraadi ja on ulatuselt 88 tähtkuju seas 39. kohal. Päike asub Jäära tähtkujus 20.märtsist 20.aprillini.
Tarmeko
Ettevõtte ajalugu ulatub 1947. aastasse, mil loodi seitsme mehe kartell "Puit", praegune nimi aastast 1987.
Tarmekos töötab 200 inimest. Tarmeko toodangust 85% eksporditakse.
Jäär (tähtkuju)
Heledaim täht on Hamal (α Arietis, 2,01m).
Mütoloogia
Kreeka mütoloogia järgi on Jäär Krios Khrysomallos, kuldne jäär, keda seostatakse Phrixose ja Helle ja Kuldvillaku müütidega.
Polüandria (zooloogia)
Polüandriaks (inglise polyandry) nimetatakse zooloogias suguliselt paljunevate loomade sigimiskäitumise vormi, mida iseloomustab ühe suguküpse emase isendi paaritumine enam kui ühe suguküpse isasega (mõeldud peamiselt ühe sigimisperioodi kestel).
Polüandriat liigitatakse mitmeti, levinuim on järgmine liigitus:
Religiooniturism
pisi|Palverändur Saudi Araabias Mekas Religiooni- ehk usuturism on turismi üks alavorme, kus inimesed reisivad üksi või gruppides palverännaku, misjonitöö või vaba aja veetmise põhjusel.
Maailma suurim massiline religiooniturism leiab aset igal aastal Indias Kumbh Mela palverännakuna, milles 2013. aastal osales 120 miljonit palverändurit. Koos siseturismiga on aastane palverändurite hulk ligikaudu 330 miljonit inimest. Peamine usuturismimaht tuleb islamiusuliste ja hindude palverännakutest.
Viimase paari tuhande aasta jooksul on palverännak olnud üks värvikamaid ja dramaatilisemaid püsiväärtusi, mis elavdab hinge ja muudab vaimu sügavamaks.
Tänapäeval on valikuvõimalused reisimise osas väga rikkalikud – ranna-, kultuuri-, eksootika ja paljude teiste reisimise liikide kõrval on usulistel eesmärkidel rändamine jätkuvalt üks rändamise vorme, mille tähtsus siinkirjutaja arvates on tõusuteel. Üha rohkem käiakse maailma avastamas mitte niivõrd uute teadmiste ja kogemuste pärast, vaid ka seepärast, et soovitakse ennekõike kogeda midagi teistsugust – olgu näidetena mainitud turismiettevõtete korraldatavad joogareisid, erinevate mäetippude vallutusretked, eriliste tegutsevate või ajalooliseks vaatamisväärsuseks muutunud pühamute külastused, kohtumised šamaanidega jne.
2011. aastal tehtud uuringus leiti, et 2,5 miljonit inimest külastas aastal 2013 Karbala linna Iraagis arba'eeni päeval, ja leiti, et palverändurid külastasid Jeruusalemma eri põhjustel: mõista ja hinnata enda kultuuri läbi füüsilise kogemuse, usaldada enda religioosseid uskumusi ja siduda end püha paigaga.
Kuulsamad pühapaigad maailmas
Tänapäeva usuturistidel on võimalik külastada püha linnu ja pühapaiku ülemaailmselt.
Kõige kuulsamad pühapaigad maailmas on Kuldne Tempel Indias, Vatikani linn, Meie Guadalupe Emanda kirik Mehhikos, Jeruusalemma linn, Meka linn Saudi Araabias, Püha Peetruse haud Roomas.
Kuulsamad kirikud Eestis
Ka Eestis leidub ajaloolisi kloostreid ja kirikuid, mida usuturistid külastavad. pisi|Viljandi Pauluse kirik, 2012 Kuulsamad on näiteks Tallinna Püha Vaimu kirik, Tallinna Niguliste kirik ja muuseum, Rakvere Jumalaema Sündimise kirik, Viljandi Pauluse kirik, Noarootsi kirik, Tallinna Püha piiskop Nikolause kirik, Kaarma Peeter-Pauli kirik ja Karja Katariina kirik.
Religiooniturismi näiteid
Religiooniturism hõlmab mitut turismimajanduse tahku:
Brandon Carlo
2015. aastal valiti ta NHL-i draft'is Bruinsi poolt 37. valikuna. Enne profikarjääri NHL-is mängis ta Western Hockey League'i klubis Tri-City Americans.
Bruinsi meeskonnas tegi ta NHL-is debüüdi hooajal 2016–17. Esimese värava lõi ta NHL-is 17. oktoobril 2016 mängus Winnipeg Jetsi vastu.
Naaskelsaba
Naaskelsaba (Enterobius vermicularis) on liik ümarusse.
Uss on 3–13 mm pikk.
Naaskelsabad parasiteerivad inimeste peen- ja jämesooles, põhjustades enterobiaasi.
Meeli Kaur
Meeli Kaur (sündinud 28. juunil 1979 ) on Eesti jurist, kohtunik.
29. aprillil 2004 nimetas Vabariigi President Riigikohtu üldkogu ettepanekul Meeli Kauri esimese astme kohtunikuks. Ta asus tööle Harju Maakohtusse.
13. detsembril 2018 esitas Eesti valitsus asjatundjate komisjoni ettepanekul Euroopa Inimõiguste Kohtu kohtuniku ametikohale kolm kandidaati: Tartu Ringkonnakohtu halduskolleegiumi kohtunik Madis Ernits, Riigikohtu kriminaalkolleegiumi kohtunik Peeter Roosma ja Meeli Kauri. Euroopa Nõukogu Parlamentaarne Assamblee valis 26. juuni 2019 hilisõhtul absoluutse häälteenamusega Eesti järgmiseks kohtunikuks Euroopa Inimõiguste Kohtus Peeter Roosma.
Tornimäe asulakoht
Tornimäe asulakoht on asulakoht Saare maakonnas Saaremaa vallas Tornimäe külas.
Asulakohta uuriti 1963 Aita Kustini juhendamisel. Asulakohast leiti muu hulgas savinõukilde. Vanimate esemete järgi kasutati asulakohta 7.-8. sajandil.
Teatro Massimo
pisi|Teatro Massimo Teatro Massimo (täisnimega Teatro Massimo Vittorio Emanuele) on Sitsiilias Palermo linna ooperiteater, mis selle rajamisel pühitseti kuningas Vittorio Emanuele II-le. See on suurim ooperiteatrihoone Itaalias ning oli valmimise ajal arhitektuuriliselt suuruselt neljas Euroopas Londoni Royal Opera House’i, Pariisi Palais Garnier' ja Viini Riigiooperi järel. Tuntud oma täiusliku akustika poolest. Teatrisaal on hobuserauakujuline, kuus korrust on rõdubokse ning saali mahub 1387 pealtvaatajat. Asub Palermos aadressil Piazza Giuseppe Verdi.
Ajalugu
Teatrimaja avati 16. mail 1897. aastal Giuseppe Verdi ooperiga "Falstaff". Dirigeeris Antonino Palminteri, tolle aja üks nimekamaid Itaalia dirigente. Ta juhatas ka järgmisel hooajal Teatro Massimo repertuaaris olnud Verdi ooperi "Aida", Wagneri "Lohengrini" ja Bellini "Norma" etendusi.
pisi|left|Teatri saal 1974. aastal suleti teatrimaja ohutuseeskirjade nõuetele vastava interjööri täielikuks renoveerimiseks. Kuid ehituskulude ületamine, korruptsioon ja poliitikute ja maffia soovid teatri elu korraldada segasid normaalset restaureerimisprotsessi ning teater jäi 23 aastaks suletuks. Lõpuks toimus avamine 12. mail 1997 ehk neli päeva enne Massimo sajandat sünnipäeva. Terviklik hooaeg algas 1999. aastal.
Teatro Massimo oli 1990. aastal Francis Ford Coppola filmi „Ristiisa III" viimaste stseenide sündmustiku võttepaigaks, kus taustal rullus Mascagni ooper "Cavalleria rusticana". Teatrimaja oli tollal veel remondis, kuid trepikoda ja vaatesaal tehti sedavõrd korda, et see sobiks filmimiseks.
2002. aastal toimus Massimos Berliini filharmoonikute „Euroopa kontsert” (Europakonzert). Dirigeeris Claudio Abbado. Esitati Ludwig van Beethoveni sümfooniline avamäng „Egmont”, Johannes Brahmsi kontsert viiulile ja orkestrile, Antonín Dvořáki üheksas sümfoonia ja Giuseppe Verdi ooperi "I vespri siciliani" avamäng.
Tänapäevane tegevus
pisi|[[Giuseppe Verdi büst]] 21. sajandi alguskümnendil vaevas teatrit eelarve ülekulutamine ja tekkisid suured võlad. Lisandusid ka süüdistused korruptsioonis. Teater pidas võitlust oma poliitilise sõltumatuse eest ning tõrjus maffia soove juhtida teatri tegevust. Inglasest muusikajuht Jan Latham-Koenig kinnitas samal ajal, et teatrivälised jõud repertuaaripoliitikat ei mõjuta ning sellega ollakse õigel teel. Aastatel 2013–2014, kui teatri direktor (comissario straordinario) oli Fabio Carapezza Guttuso, oli teatri repertuaar väga mitmekesine. Mängukavas olid ka näiteks Richard Straussi "Feuersnot", Hans Werner Henze "Gisela!", Jaromir Weinbergeri "Švanda dudák" ning suurendati balletietenduste osa repertuaaris. Alates 2020. aastast on teatri muusikajuht Omer Meir Wellber. Senine muusikajuht Gabriele Ferro sai siis audirigendiks.
Orava järv
Orava järv (Orava Mõisajärv) asub Võrumaal Võru vallas Orava külas.
Järv asub Haanja kõrgustiku kirdeosas. pisi|Orava järve rand pisi|Orava järv ‎
Suurelehine hortensia
Suurelehine hortensia (Hydrangea macrophylla) on õistaim, mis kuulub hortensialiste sugukonda ning pärineb Jaapanist. See on lehtpõõsas, mis kasvab kuni 2 meetri kõrguseks ja 2,5 meetri laiuseks ning millel on suvel suured roosad või sinised õied.
Kirjeldus
Suurelehine hortensia on kuni 2 meetrit kõrgune üsna hõre põõsas. Lehed kuni 20 cm pikad, lihavad, paksud, jämesaagja servaga. Õied kuni 20 cm läbimõõduga sarikpööristes, fertiilsed õied valged, steriilsed sinakad. Õitsemine kestab suve algusest sügiseni. Vili on kerakujuline kapsel.
Suurelehise hortensia õied võivad olla valged, sinised, punased, roosad, helelillad või tumelillad. Värvust mõjutab mulla pH. Happeline muld (pH alla 7) annab tavaliselt õiele sinaka värvuse, samas kui aluseline pinnas (pH üle 7) muudab õied roosakamaks. Seda põhjustab õie pigmentide värvimuutus alumiiniumioonide juuresolekul.
Kasvatamine
Hortensia kasvatamisel tuleb tagada talle sobilikud tingimused. Sobiv kasvukoht on niiske, hästi kuivendatud pinnas ja eelistatavalt poolvarjus. Taimed on tuule- ja külmatundlikud. Hortensia on võimeline kasvama ja õitsema enamikul mullatüüpidest, sealhulgas leeliselisel ja happelisel mullal. Mulla pH võib mõne sordi puhul muuta tema õite värvi.
Parim aeg hortensia istutamiseks on kevadel või varasügisel, kui muld on soe ja niiske. Suvel saab samuti istutamist, aga siis tuleb hoolikalt jälgida mulla niiskustaset.
Enne hortensia istutamist on soovitatav taime tugevalt kasta. Taim tuleb istutada sama sügavale, kui see algselt potis oli. Pärast istutamist tuleb taim multšida lehekõduga või hästi lagunenud sõnniku, kompostiga. Esimesel kevadel ja suvel tuleb hortensiat hoolikalt kasta.
Ronivate hortensiasortide istutamisel tuleks neid juhtida ronima, pärast kasvuperioodi saavad nad ronimisega ise hakkama, kuna neil on isekleepuvad juured.
Levik
Suurelehine hortensia pärineb Jaapanist ja Koreast. Looduslikult kasvavad Filipiinidel, Himaalajast Jaapanini ning Põhja- ja Lõuna-Ameerikas. Assooride ja Madeira saarestikes on hortensia invasiivne võõrliik.
Haljastuses
Haljastuses võib suurelehise hortensia istutada eraldi, põõsahekina või lillepeenrasse. Taime rikkalik lehestik ja märkimisväärne suurus muudavad selle suurepäraseks taustaks nii valgetele ja muudele heledatele lilledele kui ka ka kõrgeks kasvavatele püsikutele ja üheaastastele taimedele. Lopsakama õitsemise saavutamiseks on soovitatav taimi minimaalselt pügada. Lilled kuivavad õhu käes kergesti ja püsivad kaua.
Oberholzer
Oberholzer on linn Lõuna-Aafrika Vabariigis Gautengi provintsis West Randi ringkonnas.
Oberholzer asutati 1939. aasta märtsis Wonderfonteini farmi territooriumile, linn sai nime farmi omaniku Hendrik Oberholzeri järgi.
Lõuna-Aafrika Vabariigi 2011. aasta rahvaloenduse andmetel oli Oberholzeri elanikest valgeid 61,70%, mustanahalisi aafriklasi 35,80%, värvilisi 1,20%, India või Aasia päritolu inimesi 0,89% ja teisi 0,41%. Afrikaani keelt pidas emakeeleks 55,40% inimesi, tsvana keelt 12,30%, inglise keelt 10,84%, sotho keelt 8,60%, koosa keelt 4,59% ja suulu keelt 3,39%.
Õhurünnakud Tartule veebruaris-märtsis 1944
Nõukogude Liidu õhujõud tegid 1944. aasta veebruaris-märtsis korduvalt õhurünnakuid Tartule.
Väiksemad õhurünnakud veebruaris 1944
18. veebruaril kell 17.55 viskasid teadmata arv Nõukogude lennukeid Tartule 6 pommi, mis langesid kesklinna ümbritsevale alale. Surma sai 2 ja haavata 8 inimest.
26. veebruaril 1944 8.45-10.55 toimus järgnev tunduvalt suuremate purustustega õhurünnak Tartule. Rünnakust võttis mitmes laines osa umbes 20 Nõukogude lennukit. Linna põhjapoolsele osale heideti mitukümmend pommi. Suuremaid purustusi said kaks puumaja Kalmistu tänaval ning maani maha põles Aleksandri tänav 90 asunud gaasihoidla gaasihoide ruum. Saksa sõjaväe lennuväljal Tartus said kaks saksa lennuväelast surma, 6 raskemalt ja 17 kergemalt vigastada.
Suur õhurünnak Tartule 26.-27. märtsi öösel 1944
26. märtsi õhtul ja öösel vastu 27. märtsi 1944 pommitasid Nõukogude lennukid Tartut kahes laines. Esimene laine algas umbes pool seitse õhtul ja kestis kella üheksani. Teine algas õhtul kell poolt üksteist ja kestis poole kaheni öösel. Surma sai 59 inimest, neist neli olid Saksa sõjaväelased. Raskelt sai vigastada 43 ja kergemalt 60 inimest. Kokku heideti linnale 220 pommi. Maha põles 39 maja, täielikult purustati 53 ja osaliselt 216 Tartus asuvat maja.
Friesach
Friesach (sloveeni: Breže) on ajalooline linn Austria Kärnteni liidumaa Sankt Veit an der Glani ringkonnas. 860. aasta dokumendis esmamainituna on see vanim linn Kärntenis.
Friesachi pindala on 120,83 km² ja selle keskmine kõrgus merepinnast on 631 m. See asub Kärnteni põhjaosas Steiermargi liidumaa piiri ääres, u 40 km Klagenfurdist põhjas.
Friesachi linnaosad on Friesach, St. Salvator ja Zeltschach.
Ajalugu
860. aastal annetas Ida-Frangi kuningas Ludwig Sakslane ad Friesah maad – tuletatud slaavi Brezast (kask) – Baieri Kärnteni margis (Karantaanias) Salzburgi peapiiskop Adalwinile. Umbes 740. aastast ületasid bajuvaarid Kesk-Ida-Alpid ja asusid slaavi karantaanide sekka.
Pärast Kärnteni hertsogkonna moodustamist 976. aastal jäi Friesach Salzburgi lõunapoolseks eksklusiivseks ja strateegiliselt oluliseks eelpostiks. 1076. aasta paiku püstitas Salzburgi peapiiskop Gebhard, paavst Gregorius VII pooldaja Investituuritülis, linna kohale Petersbergi kindluse, et takistada keiser Heinrich IV-l Alpe ületamast. Peapiiskopi ägedad vastased olid ka Kärnteni hertsogid Sponheimid, kes pärast tema kukutamist tegid mitu katset Friesachi valdus hõivata. Hertsog Engelberti pidevad rünnakud tõrjuti lõpuks 1124. aastal. 1149. aastal peatus lossis Saksamaa kuningas Konrad III oma teel tagasi Teisest ristisõjast, sama tegi Richard Lõvisüda 1192. aastal Kolmandast ristisõjast naasmisel, püüdes mööda hiilida Austria hertsogi Leopold V valvuritest.
thumb|left|Linna kindlustus
Rahvastik
2001. aasta rahvaloenduse andmetel oli Friesachis 5335 elanikku. Neist 89,8% olid katoliiklased, 2,6% olid protestandid ja 1,5% muslimid. 4,8% rahvastikust olid mittereligioossed.
Huviväärsused
thumb|Püha Bartolomeuse kihelkonnakirik thumb|Kesklinn
Keskaegne linn romaani stiilis Püha Bartolomeuse kihelkonnakiriku ümber ja linnamüürid on säilinud üsna heas seisundis. 13. sajandist alates peatusid Salzburgi peapiiskopid Fürstenhofi residentsis. Veel:
Majandus
Friesachis on mitu väikest ja keskmise suurusega tööstusettevõtet, sealhulgas metalli- ja tekstiilitööstuse omi. Nagu enamik Kärnteni piirkondi, sõltub ka linn peamiselt turismist (näiteks varemetes loss ja šokolaadimuuseum). Saksa ordu haiglaga on see ka piirkondadeülene tervisekeskus.
Mitmikisadus
Mitmikisaduseks (inglise multiple paternity) loetakse tavaliselt loomadel (putukad, kalad, roomajad, linnud ja imetajad) polügaamia (sh polüandria) tulemusel sündinud järglaste erilist geneetilist kooslust, kus järglaste geenid (ja/või teised molekulaarsed markerid) on seostatavad mitme isase geenidega.
Zooloogias käsitletaksegi mitmikisadusena suguküpse emase munarakkude viljastamist enam kui ühe isase isendi seemnevedeliku abil ühe sigimisperioodi vältel ja järglaste ilmaletoomist (munemine, sünnitamine) mitmikviljastamise teel.
Mitmikisaduse ülesanded pole päris selged; arvatakse, et:
Roomajatel
Roomajatel on mitmikisadus üsna levinud.
Madudel
Madudel on mitmikisaduse tekkimine mitte päris selgepiiriline. Madudel (sarnaselt teiste roomajatega) võib mitmikisadus teoks saada suguküpse emase kopulatsiooni tulemusel enam kui ühe suguküpse isasega ühe sigimisperioodi vältel või kopulatsiooni abiga ühe või enama isasega iga sigimisperioodi jooksul, koos seemnevedeliku kehasisese säilitamisega.
Mitmikisadus on tuvastatud sugukondades rästiklased, püütonlased, Colubridae embrüotel ja/või järglastel.
Nii arvatakse, et emased rästikud paarituvad kuni 8 isasega (initsiaatorid) ning sündinud järglased kannavad edasi geene mitmelt kopulatsioonides osalenud isaselt.
Juura mägedes elavate harilike rästikute isaduse tuvastamiseks läbi viidud uuringud (2000–2002 jooksul mikrokiibistatud madudega) 15 graviidse emase rästiku ja nende kokku 115 maopoja analüüside põhjal määrati tõenäoline isadus kindlaks programmi CERVUS 2.0 abil (Marshall et al. 1998), tulemused näitasid järgmist: üksnes 4 mao järglaskonna sigitajaks oli 1 isane, 3 olid sigitatud 2 ning 5 järglaskonda 3 ja 1 4 erineva isase rästiku poolt. Uuringus märgiti ära, et kinnipüütud maod ja nende järglased lasti loodusse tagasi.
Osade uurijate arvates toimub paljudel maoliikidel kopulatsioon siiski üsna varjatult kas urgudes või pesapaikades jne ning kopulatsioonipartnerite ja kopulatsiooniaktide arvu ühe sigimisperioodi jooksul pole võimalik kindlalt kokku arvutada, kuna emased maod on võimelised seemnevedelikku aastaid (5–7 aastat) kehasiseselt eluvõimelisena säilitama. Mitmikisaduse tuvastamiseks kasutatakse näiteks loodusest kokku korjatud graviidseid emaseid, kes uurimise õnnestumiseks tuleb eutaneerida. Embrüod eemaldatakse ning mitmikisaduse tuvastamiseks kasutatakse erinevaid meetodeid, näiteks molekulaarsete markeritena allosüüme.
Jane Goodall
Dame Jane Morris Goodall (sünninimi Valerie Jane Morris-Goodall, esimese abielu ajal paruness Jane van Lawick-Goodall; sündinud 3. aprillil 1934) on Briti primatoloog (täpsemalt šimpansiuurija), etoloog ja antropoloog.
Jane Goodalli peetakse kõige kuulsamaks šimpansite eksperdiks kogu maailmas.
Ta on uurinud rohkem kui 55 aasta jooksul looduses elavate šimpansite sotsiaalseid ja perekondlikke suhteid. Tema uurimistöö algas 1960. aastal, mil ta läks esimest korda Tansaaniasse Gombe Streami rahvusparki. 1977 asutas ta Jane Goodalli instituudi ja 1991 rahvusvahelise noorteprogrammi Roots & Shoots ('juured ja võrsed').
Ta on järjekindlalt juhtinud avalikkuse tähelepanu looduskaitse ja loomakaitse teemadele ning on olnud mittetulundusühingu Nonhuman Rights Project juhatuse liige. 1993. aastast alates toetab ta algatust Great Ape Project. 2002. aasta aprillis nimetati ta ÜRO rahusaadikuks.
Lapsepõlv
Valerie Jane Morris-Goodall sündis 3. aprillil 1934. aastal Londonis ärimees Mortimer Herbert Morris-Goodalli ja kirjanik Margaret Myfanwe Josephi (kirjanikunimega Vanne Morris-Goodall) tütrena. Goodalli noorem õde Judith on sündinud neli aastat hiljem samal kuupäeval.
Goodallil oli juba lapsepõlves kirglik huvi loomade ja Aafrika vastu. Tema lapsepõlveraamatute lemmiktegelased olid dr Dolittle ja Tarzan ning nende raamatute mõjul unistas ta looduseuurijaks saamisest.
Lapsepõlves oli tema lemmikleluks isa kingitud tõetruu mängušimpans Jubilee. Varajase loomaarmastuse sümbolina on mänguasi siiani Goodalli kodus aukohal.
Aafrika
1957. aastal kutsus koolikaaslane Jane Goodalli oma perele kuuluvasse farmi, mis asus Keenia mägismaal. Keenias helistas Goodall arheoloog-paleoantropoloog Louis Leakeyle, et paluda kohtumist, mille eesmärk oli lihtsalt vestelda loomadest. Leakeyl oli aga plaan leida šimpansite uurija, kes vaatleks inimahvide käitumist. Ta nimelt oletas, et inimahvide uurimine võiks anda vihjeid varajaste hominiidide käitumise kohta. Esiagu pakkus Leakey Goodallile sekretäriametit ning kutsus ta endaga kaasa Tansaaniasse, alles seal avaldas ta oma tegeliku plaani.
1958. aastal saatis Leakey Goodalli Londonisse, et ta õpiks Osman Hilli juures primaatide käitumist ja John Napieri juures primaatide anatoomiat.
Leakeyl õnnestus koguda piisavalt uurimistoetusi ning 14. juulil 1960 suundus Goodall Gombe Streami rahvusparki šimpanse uurima. Tansaania oli sel ajal Briti protektoraat nimega Tanganjika. Kohalike ametnike nõudmisel, kes muretsesid tema turvalisuse pärast, pidi Goodall esialgu minema sinna koos saatjaga, seepärast võttis ta kaasa ka oma ema.
Kuna Goodallil polnud ülikoolidiplomit, siis saatis Leakey ta 1962. aastal Cambridge'i ülikooli, kus Goodall omandas Newnhami kolledžis doktorikraadi etoloogina.
Ta on üks neist vähestest, kes on Cambridge'i doktoriõppesse vastu võetud ilma eelneva kraadita. 1965. aastal valmis doktoritöö pealkirjaga "Vabalt elavate šimpansite käitumine" (juhendaja Robert Hinde), milles Goodall analüüsib esimese viie vaatlusaasta jooksul Gombe kaitsealal tehtud tähelepanekuid.
Isiklik elu
Goodall on olnud abielus kaks korda. 28. märtsil 1964 abiellus ta hollandi aadliku, loodusfotograaf parun Hugo van Lawickuga ning oli abielu jooksul tuntud kui paruness Jane van Lawick-Goodall. Paaril sündis 1967. aastal poeg Hugo Eric Louis. Nad lahutasid 1974. aastal, kuid jäid headeks sõpradeks. Järgmisel aastal abiellus Jane Goodall Tansaania parlamendi liikme ja riigi rahvusparkide direktori Derek Brycesoniga. Bryceson suri vähki oktoobris 1980. Brycesoni kõrge positsioon riigi looduskaitsesüsteemis võimaldas tal kaitsta Goodalli uurimisprojekte ning rakendada turismikeeldu Gombe kaitsealal.
Uurimistöö Gombe Streami rahvuspargis
Goodall on kõige rohkem tuntud šimpansite sotsiaalsuhteid ja pereelu käsitlevate uurimuste poolest. Ta alustas Tansaanias Gombe Streami rahvuspargis Kasakela šimpansite koloonia uurimist 1960. aastal. Kuna Goodallil polnud vaatluste alguses akadeemilist haridust ega juhendajat, siis kirjeldas ta ka neid nähtusi, mida tol ajal akadeemilises ringkonnas oluliseks ei peetud, ja kasutas šimpanseid vaadeldes selliseid võtteid, mille tõttu teised teadlased süüdistasid teda antropomorfismis. Näiteks tavapärase nummerdamise asemel kasutas Goodall uuritavate tähistamiseks selliseid nimesid nagu Flo, Figan, Fifi, Frodo, Goblin, David Greybeard ('Hallhabe David') jne ning käsitles neid sellele ajale sobimatult kui isiksusi, mitte kui uurimisobjekte. Erinevalt teistest uurijatest püüdis ta suhelda šimpansite kui mõtlevate olenditega. Ta on teadaolevalt ainus inimene, kelle šimpansid on oma ühiskonna kõige madalamale astmele mõneks ajaks vastu võtnud.
Jane Goodall tõdes, et inimene ei ole ainus liik, mille isendeid saab käsitleda mõtete ja tunnetega isiksustena. Ta märkas, et ka šimpansid kasutavad selliseid käitumisakte nagu kallistused, suudlused, seljapatsutused ja kõdistamine, mida oli harjutud pidama inimesele omasteks tegevusteks. Goodall on veendunud, et need žestid tõendavad lähedasi, toetavaid ja armastavaid suhteid perekonna- ja kogukonnaliikmete vahel, mis võivad püsida kogu šimpansi elu, s.o enam kui 50 aastat. Goodalli uurimistulemused osutavad, et inimese ja šimpansi sarnasus ei piirdu geneetilise lähedusega. Sarnasusi võib leida ka šimpansite ja inimeste emotsioonides, intelligentsis ja sotsiaalsetes suhetes.
Dukkha
Dukkha ehk kannatus või rahulolematus (sanskriti keeles duḥkha; paali keeles dukkha; tiibeti keeles sdug bsngal; hiina keeles 苦 ku; jaapani keeles ku) on budismis üks põhimõisteid.
See on esimene neljast õilsast tõest ja sellest räägib Buddha juba oma esimeses õpetuses "Seadmuseratta käimapanemine".
Jane Goodall
Uurimistöö Gombe Streami rahvuspargis
Goodalli uurimistöö Gombe Streami rahvuspargis sai tuntuks eelkõige selle tõttu, et see lükkas ümber kaks tolleaegset eksiarvamust: et ainult inimesed suudavad valmistada ja kasutada tööriistu ning et šimpansid on taimetoitlased. Toituvaid šimpanse vaadeldes märkas ta korduvalt, et loomad torkasid rohukõrsi termiitide pessa ning justkui kalastasid sel kombel termiite. Samuti murdsid šimpansid puudelt oksi, rebisid neilt lehed ja kasutasid saadud vitsu termiitide püüdmiseks. Sellist käitumist saab käsitleda algelise tööriista valmistamisena. Tol ajal arvati, et vaid inimliigil on oskus tööriistu valmistada. Vastuseks Goodalli revolutsioonilistele avastustele kirjutas Louis Leakey: "Nüüd tuleb kas uuesti defineerida inimene, uuesti defineerida tööriist või aktsepteerida šimpanse inimestena!"
Samuti märkas Goodall vaatluste käigus, et üldiselt rahulikuks ja südamlikuks peetavad šimpansid käituvad aeg-ajalt ka agressiivselt. Ta avastas, et nad jahivad ja söövad süstemaatiliselt väiksemaid primaate – koolobusahve. Goodall vaatles šimpansite rühma, kes ajas ühe koolobusahvi kõrgele puu otsa ja blokeeris tal kõik põgenemisteed. Seejärel ronis üks karja liige üles, püüdis ja tappis koolobuse. Iga jahirühma liige sai tüki saagist ning jagas seda teistega, kui tema juurde tuldi kerjamisliigutustega. Gombe rahvuspargi šimpansid tapsid ja sõid igal aastal pea kolmandiku koolobuste populatsioonist. See avastus muutis täielikult senist arusaama šimpansite toitumisest ja käitumisest.
Dukkha
Kannatus või rahulolematus on ka üks sansaara kolmest põhiomadusest ehk olemasolu tunnusest koos isetuse ja püsitusega.
Mõiste
Paalikeelne sõna dukkha (sanskriti keeles duḥkha) viitab eelkõige rahulolematusele, kannatamisele kõige üldisemas mõttes, kõikvõimalikele ebameeldivustele ja ebamugavustele. Kannatuse vastandiks on rahulolu, püsiv õnn, rõõmus ja mõnus kulgemine (sanskriti ja paali keeles sukha). Ühe etümoloogia järgi tähistas dukkha halvasti tehtud ratast, mille telg on keskmest väljas ja mis seetõttu loperdab, seevastu sukha öeldi hästi tehtud ratta kohta, mis annab mõnusa ja sujuva mineku.
Mariupoli draamateatri hävitamine
Mariupoli draamateatri hävitamine oli Venemaa-Ukraina sõja ajal 16. märtsil 2022 Venemaa Relvajõudude teostatud õhurünnak en, mille tulemusel hukkus ligikaudu 600 teatris varjunud tsiviilisikut.
Dukkha
Tekstid
Paali kaanonis esineb mõiste dukkha esimest korda Buddha jutluses "Seadmuseratta käimapanemine", mis kuulub Saṃyutta-nikāya koosseisu.
Buddha loetleb selles mitmeid kannatusi tekitavaid asjaolusid ning toob siis esile nende kõigi algpõhjuse, milleks on inimene ise, tema isiksus.
Jane Goodall
Uurimistöö Gombe Streami rahvuspargis
Veelgi hämmastavamad olid aga vaatlustulemused, milles kirjeldati karjasisest agressiooni ja vägivalda. Goodall kirjeldas, et domineerivad emased tapavad teadlikult teiste emaste järglasi, et säilitada enda parem positsioon karjas. Mõnikord kaasnes sellega ka kannibalism. Selle avastuse kohta on Goodall öelnud, et esimesel kümnel vaatlusaastal tundus šimpansite käitumine inimeste omast meeldivam. Seejärel aga ilmnes, et ka šimpansite loomusel on varjukülgi ja nemadki võivad käituda sama julmalt kui inimesed. Raamatus "Through a Window: My Thirty Years with the Chimpanzees of Gombe" kirjeldab Goodall sõda, mis kestis kaitseala põhja- ja lõunaossa jagunenud šimpansipopulatsioonide vahel neli aastat (1974–1978). Need kirjeldused olid omal ajal nii ebatavalised, et esmalt peeti neid väljamõeldisteks ning Goodalli süüdistati selles, et ta on ise oma uurimistööga loomade agressiivse käitumise esile kutsunud. Siiski on hilisemad vaatlused ja ka mudelarvutused kinnitanud, et šimpansigruppide vahel esineb sõdu.
Dukkha
Interpretatsioonid
Buddha on korduvalt ütelnud, et ta õpetab vaid üht asja: rahulolematuse ehk kannatuse lõpetamist (dukkha nirodha). Sündi, vananemist, haigust ja surma ei saa vältida, küll aga saab vältida rahulolematust nende pärast. Kannatamine on isiklik suhe, inimese enda reaktsioon sündmustele ja nähtustele, mis on tegelikult oma tähenduselt tühjad ja millel puudub omaolek. Igasugune reaktsioon toimuvale ongi kannatamine.
Erik Frey
Erik Julius Hugo Frey (8. juuni 1895 Moskva – 16. detsember 1952 Baden-Baden) oli Eesti vaimulik.
Ta õppis aastatel 1905–1915 Peeter-Pauli gümnaasiumis Moskvas ja 1914–1920 Tartu Ülikooli usuteaduskonnas. Oli aastatel 1915–1917 Vene armees ja võttis 1918–1920 Balti pataljoni koosseisus osa Vabadussõjast. Oli prooviaastal Tartu Jaani ja Viljandi Pauluse koguduses. Ordineeriti õpetajaametisse 17. juulil 1921.
Oli aastatel 1922–1923 vikaar ja abiõpetaja Valga, Laiuse ja Viljandi Pauluse koguduses. Töötas aastatel 1923–1939 Põltsamaa Niguliste koguduse õpetajana, olles ühtlasi gümnaasiumiõpetaja ja skaudijuht.
Dukkha
Interpretatsioonid
Kannatused on isiklikud ja nad on vahetult seotud kõige sellega, mis moodustab isiksuse. Rahulolematus tekib enese tähtsustamisest, kuna ainult ise saab kannatada. Tähtsustatakse iseennast, mis on tingimuslik ja ajutine. Tingimuslik olemasolu ei saa aga pakkuda lõplikku rahuldust, sest rahulolu pakkuvad objektid ise on ajutised.
Kannatusi tingivateks põhjusteks on teadmatus, kiindumused ja kippumine. Nende tingimuste eemaldumisel lakkab ka kannatus. Rahulolematus vaibub isetuses.
Erik Frey
1939. aastal põgenes Saksamaale. Oli aastatel 1939–1945 Schönbergi koguduse (Karthausi maakond; praegu Szymbark Kartuzy maakonnas Pomorze vojevoodkonnas) ja 1945–1947 Hemmingstedti (Schleswig-Holsteini liidumaa) pastor. Aastatel 1947–1950 oli Pforzheimis (Baden-Württembergi liidumaal) usuõpetaja. Aastatel 1950–1952 oli Baden-Badenis pastor.
Isiklikku
Tema isa Oskar Johannes Frey oli vaimulik Moskvas ja Valgas, õde Ellen Frey oli Põltsamaal arst.
Jane Goodall
Aktivism ja looduskaitsealane tegevus
paremal|pisi|Jane Goodall 2009. aastal Ungari Roots & Shoots noortega 1977. aastal asutas Goodall Jane Goodalli instituudi, mis toetab uurimistööd Gombe kaitsealal. Instituudil on üle maailma rohkem kui 19 kontorit, mille eesmärgiks on kogukonnapõhised looduskaitse- ja arenguprojektid Aafrikas. 1991. aastal loodi noorteprogramm Roots & Shoots. Selles osaleb praegu 1820 projekti, mida viiakse ellu 72 riigis. pisi|Goodall 2009. aastal koos Lou Perrottiga, kes aitas kokku panna raamatut "Hope for Animals and Their World"
Goodall on endiselt täielikult pühendunud šimpansite ja nende elukeskkonna kaitsmisele, seepärast reisib ta nende mõjuka eestkõnelejana suurema osa aastast. Ta on ka maailma suurima, Floridas asuva Aafrika-välise šimpansite turvakodu nõukogu liige.paremal|pisi|Goodall ja Allyson Reed Maailma Loomaaedade ja Akvaariumide Assotsiatsiooni aastakonverentsil 2009. aastal Goodall on laiendanud oma tegevust šimpansite jälgimisest erinevatele looduskaitselistele tegevustele, mis toetavad inimeste ja loomade kooseksisteerimist. 1986. aastal korraldas ta koos Paul Heltne ja Chicago ülikooli teaduste akadeemiaga konverentsi "Understanding Chimpanzees" ('šimpansite mõistmine'), mis kutsus esimest korda kokku kõik šimpansiuurijad. Järgmised konverentsid toimusid aastatel 1991, 2007 ja 2016. Ta on olnud ka loomaõiguste eest seisva Šoti organisatsiooni Advocates for Animals president, kuid lahkus sellelt kohalt, kui tal tekkis eriarvamus loomaaedade looduskaitselise rolli osas.
Goodall on taimetoitlane. Ta propageerib toitumist, mis võtab arvesse eetilisi, keskkonnakaitselisi ja tervisega seotud aspekte. Amy Hatkoffi teose "The Inner World of Farm Animals" ('farmiloomade sisemaailm') sissejuhatuses kirjutab Goodall, et loomad on palju teadlikumad ja intelligentsemad, kui me ette kujutada oskame, ning kuigi neid on aretatud kodustatud orjadeks (domestic slaves), on nad siiski iseseisvad isiksused. Nemadki väärivad lugupidavat suhtumist ja meie abi.
2011. aastal sai temast Austraalia loomakaitsegrupi Voiceless ('ilma hääleta') patroon ning ta ütles: "Olen aastakümneid olnud mures tööstusliku loomapidamise pärast, osalt selle kohutava keskkonnamõju pärast, aga ka šokeeriva julmuse pärast, mida miljonid tunnetega olendid peavad taluma."
Kriitika
vasakul|pisi|Jane Goodall esinemas [[TED|TEDGlobal konverentsil 2007. aastal]] Goodalli uurimismeetodid olid ebakonventsionaalsed, näiteks ei nummerdanud ta vaadeldavaid loomi, vaid pani neile nimed. Sel ajal peeti õigemaks loomi nummerdada, et säilitada vaatlejate objektiivsus. Osad primatoloogid kritiseerisid Goodalli uurimismeetodeid. Goodall on 1993. aastal kirjutanud: "1960ndatel kritiseeriti mind väga, kui kasutasin [loomade kirjeldamisel] sõnu "lapsepõlv", "teismeiga", "motivatsioon", "ärevus" ja "tuju". Mu kõige hullemaks kuritööks oli oletus, et šimpansid on isiksused. Kuna kirjeldasin inimestele mõeldud sõnadega loomi, olin süüdi etoloogide kõige hullemas patus – antropomorfismis."
Paljud standardsed meetodid eeldavad uuritavate loomade ellu mittesekkumist. Seetõttu on Goodalli kritiseeritud šimpansite teadliku söötmise pärast. Arvatakse, et see võis muuta loomade toitumiskäitumist ja nende omavahelisi suhteid ning suurendada nende agressiivsust ja põhjustada loomade vahel suuremaid konflikte, kui looduses tavapäraselt esineb. Goodall on ka ise tunnistanud, et toitmine tõi kaasa mõne looma agressiivse käitumise, kuid samas on ta lisanud, et efekt oli vähene ning ei muutnud põhimõtteliselt loomagruppide omavahelist suhet. Ta on öelnud, et toitmine oli vajalik, et saada üldse mingit sissevaadet loomade omavahelisse suhtlemisse. Jane Goodalli uurimisinstituudi liige Craig Stanford on öelnud, et uurijad, kes ei kasuta šimpansite lisatoitmist, ei suuda loomade omavahelisi suhteid adekvaatselt kirjeldada.
Šimpansigruppide vaheliste sõdade osas on teadlased siiani eriarvamusel. Kuigi hiljutised Kongos ja Elevandiluurannikul läbi viidud uurimused ei ole kinnitanud šimpansite agressiivsust Goodalli registreeritud tasemel, leidub siiski primatolooge, kes on sarnast käitumist registreerinud ka neis uurimustes, kus pole kasutatud lisatoitmist.
Paroodiad
Goodalli on parodeeritud paljudes teleseriaalides ja filmides. Gary Larsoni koomiksi "Far Side" ("Ääremail") ühel pildil kujutati kahte šimpansi teineteise karvastikku puhastamas. Üks leiab teise pealt blondi juuksekarva ja ütleb: "No nii. Jälle üks väike "uurimistöö" selle liiderliku Jane Goodalliga?" Koomiksi ilmumise ajal oli Goodall ise Aafrikas ning Jane Goodalli instituudi juristid alustasid Larsoni vastu hagi koostamist. Kui Goodall Aafrikast naasis, leidis ta, et koomiks on naljakas, ja peatas juriidilise protsessi. Sellest saadik annetatakse selle koomiksi pildiga T-särkide müügikasum Jane Goodalli instituudile ja koostöö on viinud Larsoni ka Gombe šimpanseid külastama.
Tunnustus
paremal|pisi|Goodall tutvustamas lastele märgalasid 2006. aastal Goodall on saanud keskkonnakaitse ja humanitaarse heategevuse eest palju auhindu.
Filmid
Goodalli on käsitletud rohkem kui 40 filmis:
Khutsong
Khutsong on linn (township) Lõuna-Aafrika Vabariigis Gautengi provintsis West Randi ringkonnas.
Lõuna-Aafrika Vabariigi 2011. aasta rahvaloenduse andmetel oli Khutsongi elanikest mustanahalisi aafriklasi 99,38%, värvilisi 0,32%, valgeid 0,09%, India või Aasia päritolu inimesi 0,08% ja teisi 0,12%. Tsvana keelt pidas emakeeleks 34,83% inimesi, koosa keelt 25,02%, sotho keelt 19,25%, suulu keelt 7,28%, tsonga keelt 5,56%, inglise keelt 1,93% ja pedi keelt 1,42%.
Maris
Maris on Maria teisendnimi. Nimi on kirikuraamatuis esinenud juba sajandeid.
Barclay de Tolly maja
pisi|Barclay de Tolly maja pisi|[[Johannes Pääsukese foto 1914. aastast]] Barclay de Tolly maja (ka "Tartu viltune maja") on Tartus aadressil Raekoja plats 18, Kompanii ja Magistri tänava vahel asuv klassitsistlik hoone, milles alates 1988. aastast tegutseb Tartu Kunstimuuseum. Maja ehitati 1793. aastal elumajaks.
Majal paikneb Mihhail Barclay de Tolly mälestustahvel, mis väidab ekslikult, justkui oleks majas elanud Vene väejuht ja sõjaminister, Napoleoni-vastases sõjas kuulsaks saanud Michael Andreas Barclay de Tolly. Tegelikult ostis maja tema lesk (neiupõlvenimega Helene Auguste Eleonore von Smitten) pärast väejuhi surma 1819. aastal. Egle Tamme järgi võis Barclay de Tolly perekond seda maja varem endale üürida ning Mihhail Barclay de Tolly võis seal siis ajuti elada.
Alates 1879. aastast kuni 20. sajandi lõpuni asus Barclay de Tolly majas apteek. 20. sajandi alguses töötas seal apteekrina kirjanik Oskar Luts.
1897. aastal eemaldati Raekoja platsi poolselt fassaadilt konsoolidele toetuv rõdu. See restaureeriti alles 1985. aastal (arhitekt I. Võsu, sisekujundaja Mait Summatavet, ajaloolane Niina Raid).
Maja alumine, jõepoolne külg toetub vanale linnamüürile, ülemine külg vaialusele. Pinnase vajumise tõttu viltuseks muutunud hoonet on hüütud ka Tartu Pisa torniks. Maja kalle on 5,8°, mis on suurem kui Pisa tornil. Maja vajumise peatamiseks paigaldati mõne aasta eest ajutised talad üle Kompanii tänava, et hoone toetuks vastasmajale. Hiljem olid mõnda aega analoogsed talad tänava kohal näituse "Kas me sellist muuseumi tahtsime?" raames installatsioonina.
Gontšarov (perekonnanimi)
Gontšarov (vene keeles Гончаров) on vene perekonnanimi.
Nimi on tuletatud venekeelsest sõnast gontšar, mis tähendab pottseppa.
Eestis
2021. aasta 1. jaanuari seisuga on perekonnanimi Gontšarov 149 mehel ja 6 naisel. Perekonnanimede levikult on Gontšarov meeste puhul 465. ja naiste puhul 20300. kohal.